Die Magna Carta (Latyn: Groot Handves) is in 1215 deur koning Jan sonder Land opgestel op aandrang van sy baronne. Oorspronklik onderteken as 'n soort vredesooreenkoms tussen die monarg en 'n groep oproerige baronne, word die dokument, wat in Latyn op perkament geskryf is, as 'n baanbrekende historiese prestasie beskou wat die grondslag vir Westerse demokratiese regeringstelsels, verklarings van burger- en menseregte en moderne regstelsels vorm.
Die Magna Carta het die mag van die Engelse koning formeel beperk en in beperkte mate regte aan sy onderdane toegestaan. Dit word oor die algemeen beskou as 'n deurbraak in die ontwikkeling van die konstitusionele regsbestel, hoewel daar in ander Europese lande eintlik talle Magna Cartas bestaan het. Dit is in 1297 deur koning Eduard I van Engeland bevestig.
Die Britse Museum in Londen huisves hierdie historiese dokument. Dit was die grondslag vir die Engelse grondwet. Tans is egter net drie van sy klousules nog geldig.
↑ BBC News, 15 Junie 2015: Magna Carta: Runnymede, the meadow where history was made. Besoek op 5 Desember 2018
Ontsluit van "https://af.wikipedia.org/w/index.php?title=Magna_Carta&oldid=1883156"
Last edited on 15 Januarie 2019, at 16:11